**Vyhlásenie starostu obce Vyšné Ružbachy k informácii o rušení pobočky pošty v obci Vyšné Ružbachy:**

Vážení spoluobčania. Vzhľadom k šíreniu informácii o rušení pobočky pošty uvádzam nasledovné: Podľa vyjadrení zástupcov Slovenskej pošty a majiteľa budovy na rokovaní 22.3.2018 na obecnom úrade vo Vyšných Ružbachoch Slovenská pošta nikdy neplánovala a ani neplánuje zrušenie pobočky vo Vyšných Ružbachoch. Informácia o rušení pobočky vo Vyšných Ružbachoch sa teda nezakladá na pravde. Slovenská pošta dostala túto informáciu o rušení pobočky až z médií a to na základe „ diváckeho tipu „. K tejto informácii vydala aj tlačovú správu. Priestory pošty prejdú v najbližšom čase rekonštrukciou.